KS Daily View วันที่ 24 ก.พ. 2565
24 กุมภาพันธ์ 2565

KS Daily View 24.02.2022 >>> ตลาดหุ้นสหรัฐฯ ปรับตัวลงต่อเนื่อง จากสถาณการณ์รัสเซีย-ยูเครนที่ยังตึงเครียด/ นักลงทุนเริ่มลดโอกาสที่ Fed จะขึ้นดอกเบี้ย 50 bps ในการประชุมเดือนมี.ค. /เรามองตลาดหุ้นไทยหากปรับตัวลงตามตลาดตปท. เป็นโอกาสทยอยลงทุน/ SET คาด 1685-90 หุ้นแนะนำ BH
ตลาดหุ้นสหรัฐฯ ยังปรับตัวลงต่อเนื่อง ดัชนี S&P500 -1.84% และดัชนี Nasdaq -2.57% โดยยังคงถูกกดดันจากวิกฤตการณ์รัสเซีย-ยูเครน ขณะที่ยูเครนประกาศภาวะฉุกเฉินแล้ว อัพเดตสถานการณ์ความตึงเครียดรัสเซีย-ยูเครน กระทรวงการต่างประเทศสหรัฐระบุว่า สหรัฐยังไม่เห็นสัญญาณใด ๆ ที่แสดงว่ารัสเซียจะล่าถอย ขณะที่ทำเนียบขาวระบุว่า ประธานาธิบดีโจ ไบเดน ไม่มีความตั้งใจที่จะส่งทหารสหรัฐไปสู้รบในยูเครน ส่วนทางด้านรัสเซียได้เริ่มอพยพเจ้าหน้าที่ออกจากสถานทูตรัสเซียในกรุงเคียฟ เมืองหลวงของยูเครน ซึ่งเป็นอีกสัญญาณที่บ่งชี้ว่า รัสเซียอาจจะบุกโจมตียูเครน แม้ชาติตะวันตกได้ประกาศมาตรการคว่ำบาตรรัสเซีย อย่างไรก็ตามปธน.วลาดิเมียร์ ปูติน ผู้นำรัสเซีย กล่าวว่า รัสเซียพร้อมเจรจาแต่ต้องอยู่บนเงื่อนไขการเจรจาที่จริงใจและจะไม่ต่อรองในประเด็นที่เป็นผลประโยชน์และความมั่นคงของประเทศ และรัสเซียจะยังคงพัฒนาอาวุธที่มีประสิทธิภาพมากขึ้น และเพิ่มขีดความสามารถของกองทัพต่อไป
ด้วยสถานการณ์ตึงเครียดดังกล่าวส่งผลให้นักลงทุนเริ่มประเมินโอกาสที่ Fed จะขึ้นดอกเบี้ยในการประชุมเดือนมี.ค. ถึง 0.50% น้อยลงอย่างมีนัยยะ ทั้งนี้ FedWatch Tool ของ CME Group บ่งชี้ว่า นักลงทุนให้น้ำหนักมากถึง 75% ที่ Fed จะปรับขึ้นอัตราดอกเบี้ย 0.25% ในการประชุมวันที่ 15-16 มี.ค.นี้ อย่างไรก็ตามก็ลดโอกาสการขึ้นดอกเบี้ย 0.5% ลงเป็น 0.25% นักลงทุนอาจไม่ได้ตีความเป็นข่าวดี หากเงินเฟ้อยังพุ่งสูงต่อเนื่องอาจยิ่งทำให้ Fed behind the curve หรือ Fed ไม่สามารถดำเนินนโยบายการเงินเพื่อควบคุมเงินเฟ้อได้ทันจนอาจต้องมาเร่งดำเนินนโยบายการเงินแบบเข้มงวดรุนแรงในระยะข้างหน้าแทน
สถิติในอดีตชี้ geopolitical risks เป็นโอกาสในการทยอยสะสมลงทุนตลาดหุ้น โดยข้อมูลในอดีตตั้งแต่ปี 1941 มีเหตุการณ์รุนแรงทาง geopolitical shocks ขึ้นทั้งหมด 22 ครั้ง ซึ่งพบว่าดัชนี S&P500 ปรับตัวลงเฉลี่ยจาก events ดังกล่าวประมาณ 4.6% โดยใช้ระยะเวลาถึงจุด bottom เฉลี่ย 20 วันและใช้ระยะเวลาฟื้นตัวเฉลี่ยประมาณ 43 วัน สอดคล้องกับข้อมูลที่เราให้ไว้เมื่อวานและเน้นย้ำคำแนะนำทยอยสะสมลงทุนเมื่อตลาดปรับย่อตัวลงจาก geopolitical events ที่อาจเกิดขึ้นเพิ่มเติมในระยะข้างหน้า
สิ่งที่ต้องติดตามนอกจากสถานการณ์ตึงเครียดในยูเครนคือรายงานผลประกอบบริษัทจดทะเบียน 24 Feb (TU, QH, SC, OSP, IRPC, MEGA) และ 25 Feb (ANAN, SPALI, CPN, LH, AAV)
มุมมองตลาดหุ้น SET คาด 1685-90 หุ้นแนะนำ BH
Top pick: BH (ราคาพื้นฐาน 152.00 บาท). รายงานกำไร 4Q21 ดีกว่าเราคาดทั้งรายได้และกำไร โดยกำไรเติบโต 104% QoQ 238% YoY จากผู้ป่วยทั้งในประเทศและต่างชาติที่ฟื้นตัว. ขณะที่บริษัทไม่ได้รับผลกระทบจากการปรับลดอัตราค่ารักษาโควิดลงของสปสช เนื่องจากผู้ป่วยโควิดของรพ. ส่วนใหญ่เป็นผู้ป่วยที่มีประกันสุขภาพ.
รายงานตัวเลขเศรษฐกิจ
วันพฤหัสฯ ติดตาม ตัวเลขประมาณการ GDP 4Q21 ของสหรัฐฯ ครั้งที่ 2 คาด +7% QoQ (ดีขึ้นจากครั้งก่อนที่ +2.3% QoQ) ตัวเลข New Home Sales ของสหรัฐฯ เดือน ม.ค. คาด 7.5 แสนยูนิต (-8.6% MoM) ตัวเลข stock น้ำมันดิบของสหรัฐฯ รายสัปดาห์ และถ้อยแถลงของ Fed Bostic และ Fed Mester
วันศุกร์ ติดตาม ตัวเลข PCE Price Index ของสหรัฐฯ เดือน ม.ค. คาด +5.9% YoY ตัวเลข Pending Home Sales ของสหรัฐฯ เดือน ม.ค. คาด +0.5% MoM ตัวเลข Michigan Consumer Sentiment ของสหรัฐฯ เดือน ก.พ. คาด -8.2% MoM เป็น 61.7 จุด ตัวเลข Oil rig counts ของสหรัฐฯ (+10 แท่นเป็น 645 แท่น ณ 18 ก.พ.)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp